b'\n_START_ARTICLE_\nJohann Josef Loschmidt\n_START_SECTION_\n\xc5\xbdivljenje in delo\n_START_PARAGRAPH_\nRodil se je v revni \xc4\x8de\xc5\xa1ki kme\xc4\x8dki dru\xc5\xbeini. Doktoriral je leta 1866 na Univerzi na Dunaju z dizertacijo O velikosti zra\xc4\x8dnih molekul (Zur Gr\xc3\xb6sser der Luftmolec\xc3\xbcle) pod Stefanovim mentorstvom. Leta 1868 je postal profesor fizikalne kemije na Univerzi na Dunaju. Duhovnik Czech je prepri\xc4\x8dal Loschmidtova star\xc5\xa1a, da sta poslala mladega Josefa v srednjo \xc5\xa1olo piari\xc5\xa1kega samostana v Ostrov, in leta 1837 v Prago._NEWLINE_Na Karlovi univerzi je Loschmidt \xc5\xa1tudiral filozofijo in matematiko. Tu je spoznal profesorja filozofije in fizika Exnerja. Exnerju je pe\xc5\xa1al vid in je prosil Loschmidta da bere predavanja. Exner je bil znan po svojih inovativnih prenovah v \xc5\xa1olstvu, kjer so bili matematika in znanost pomembni predmeti. Loschmidtu je predlagal naj uporabi matemati\xc4\x8dna orodja na psiholo\xc5\xa1ke pojave. Pri tem je Loschmidt postal dober matematik._NEWLINE_Leta 1856 je Loschmidt \xc5\xa1e kot srednje\xc5\xa1olski profesor dolo\xc4\x8dil velikost molekul v zraku. V svoji knji\xc5\xbeici Kemijske \xc5\xa1tudije (Chemische Studien) je predlagal dvorazse\xc5\xbeno predstavitev ve\xc4\x8d kot 300 molekul na na\xc4\x8din, ki je nenavadno podoben sodobnemu. Med njimi so bile aromatske molekule kakr\xc5\xa1na je benzen (C\xe2\x82\x86H\xe2\x82\x86) in sorodni triazini. Loschmidt je ozna\xc4\x8dil benzenovo jedro z veliim krogom, za katerega je dejal, da predstavlja \xc5\xa1e nedolo\xc4\x8deno zgradbo spojine. Ni natan\xc4\x8dno jasno ali je predlagal to za cikli\xc4\x8dni zgradbo \xc5\xa1tiri leta pred Kekul\xc3\xa9jem, ki je v splo\xc5\xa1nem priznan za odkritje benzenove cikli\xc4\x8dne zgradbe._NEWLINE_Loschmidt je leta 1865 prvi dolo\xc4\x8dil \xc5\xa1tevilo molekul idealnega plina v prostornini 1\xc2\xa0cm\xc2\xb3. To je Loschmidtovo \xc5\xa1tevilo L = 2,687 \xc2\xb7  10\xc2\xb2\xe2\x81\xb5 m\xe2\x81\xbb\xc2\xb3._NEWLINE_Kasneje je po Avogadrovem zakonu, da ima vsak idealni plin v enakem stanju enako \xc5\xa1tevilo molekul na mol, dolo\xc4\x8dil to \xc5\xa1tevilo, ki se danes imenuje Avogadrovo \xc5\xa1tevilo, 6,023 \xc2\xb7 10\xc2\xb2\xc2\xb3 molekul. Zaradi tega se Avogadrovo \xc5\xa1tevilo v\xc4\x8dasih imenuje Loschmidtovo \xc5\xa1tevilo, \xc5\xa1e posebej v nem\xc5\xa1kih virih._NEWLINE_Loschmidt in Boltzmann sta postala dobra prijatelja. Njegova kritika Boltzmannovega poskusa izpeljave 2. zakona termodinamike iz  kineti\xc4\x8dne teorije plinov je postala znana kot paradoks o povra\xc4\x8dljivosti. Vodila je Boltzmanna k njegovi statisti\xc4\x8dni predstavi entropije kot logaritmi\xc4\x8dnem popisu \xc5\xa1tevila mikroskopskih stanj, ki odgovarja danemu termodinami\xc4\x8dnemu stanju._NEWLINE_Loschmidt se je leta 1891 upokojil. Njegov edini otrok je umrl pred njim v starosti deset let.\n_START_SECTION_\nPoimenovanja\n_START_PARAGRAPH_\nPo njem se imenuje asteroid glavnega asteroidnega pasu 12320 Loschmidt.'